Henare PeeniHon PEENI HENARE (Minister of Civil Defence): Tēnā koe e Te Māngai o Te Whare ka noho tonu ahau ki roto i Te Reo Māori. E toru ngā kōrero ka tau mai ki runga i te pae o mahara; kei te whakarongo atu ki ngā hunga ki tērā taha o Te Whare. Tuatahi Kei runga te kōrero kei raro te rahurahu." Ko te tikanga o tēnā kōrero he māmā noa iho te pahupahu he māmā noa iho te kōrero engari e mōhio ana ngā hunga o tēnei taha o Te Whare ko ngā rahurahu kei raro i a rātou me wā rātou wāhanga i te wā i a rātou i tū ai hei Kāwanatanga. Koinā te mea tuatahi.Te mea tuarua. "Mā te tangata harakore te kōhatu tuatahi e epa." Mai i ngā karaipiture taua kōrero; ka waihona atu tērā he mea māmā noa iho. Ko te mea hei whakakapi ake "Tukuna tō tātou Reo Māori kia rere." Kīhai au i rongo atu i tētahi paku aha nō tērā taha o Te Whare e kaha tautoko nei i te āhuatanga o Te Reo Māori i Te Wiki o Te Reo Māori me ngā kaupapa Reo Māori. Nō reira koinā te take ka tū au i te rā nei hei whakaranea ake ngā mahi papai rawa atu i tutukihia nei e tēnei Kāwanatanga.Kua kōrero mai ōku hoa mahi mō te wāhanga ki Te Reo Māori nō reira ka tahuri atu ahau ki tētahi kaupapa ki runga i ngā ngutu o Te Ao Māori arā ko te mate pukupuku. Kua roa rawa Te Kāwanatanga e karo atu ana i tēnei mahi i tēnei mahi nanakia āe i tēnei matenga nanakia i pā ki te iwi Māori. Heoi anō ko tā mātou hei tukuna atu i tētahi rahi pūtea ki a Pharmac mā rātou e hokona atu i wētahi o ngā rongoā hei tiaki i te iwi Māori. Ko mātou anō Te Kāwanatanga i whakatūngia ai tētahi komihana hei tiro ake hei hanga mahere ake mō tēnei mate pukupuku; he tīmatanga pai tēnei. Kei te mōhio mātou i tēnei taha o Te Whare he tīmatanga noa iho engari kua roa rawa te iwi e karanga atu ana ki tēnei Whare kia whakaritea i tētahi mahere mō te mate pukupuku.Ka tirohia ake ahau ki tētahi atu o ngā kaupapa arā ko te hunga kore mahi. I roto i ngā marama kua pahure ake nei e hoa kei roto i ngā tatauranga te kōrero nui anā ko te kōrero nui kei te heke haere ngā nama ngā tatauranga e pā ana ki te hunga kore mahi. Nā te aha i pērā? E hoa nā te mahi o tēnei Kāwanatanga nā te mahi a te Hōnore nei a Willie Jackson ngā mahi a Te Kāwanatanga nei ki te whakaritea i ngā huarahi ka taea e te hunga rangatahi ka taea e te hunga kore mahi ki te whiwhi mahi. Kei te mōhio mātou o tēnei taha o Te Whare he oranga kei roto i te mahi. He oranga kei roto i te mahi. Nō reira koinā tā mātou e hiahia ana kia whiwhi mahi ai te hunga kore mahi. Ka kite atu tātou katoa i te utu ki taua pātai ki roto i ngā tatauranga. Ko tētahi atu o ngā kaupapa kei roto i ngā meneti whakamutunga e hiahia ana ki te kōrero ki a tātou katoa na e pā ana ki te wai māori. Ee kua roa rawa te Paati Nāhinara e kiki nei i te kēne e mea nei "kicking the can" e kiki nei i te kēne ki roto i ngā tau 30 kei mua i te aroaro. Ko te mahi o tēnei Kāwanatanga kia kohikohia i ngā whakaaro me ngā kōrero a Te Ao Māori a te hunga ahu pāmu a ngā kamupene a ngā kaunihera kia noho ngātahi ai tātou ki te whakarite mahere me pēhea nei te wai māori ki roto ki Aotearoa e tū nei. Heoi anō ki tāku e tino harikoa ana mā ngā mahi a tōku tuahine nei a te Hōnore a Nanaia Mahuta me te hoa mahi a te Hōnore a David Parker nā rātou te mahi nui ki te kohikohi i ngā whakaaro kia whakaritea nei tētahi mahere mō te wai māori kia ora ai te wai māori. Mā tērā ka ora ai a Aotearoa.Ki roto i ngā hēkona whakamutunga kei Te Papaioea ōku whakaaro i tēnei wā ki te hunga rangatahi e tū ana ki runga i te atamira o Ngā Manu Kōrero. Ko tāku atu ki a rātou whiua atu tō tātou Reo ki te rangi whiua tō tātou Reo ki ngā tōpito katoa o te motu whānui anō hoki whiua ngā kohete ki a mātou ngā mema Pāremata.Kei a rātou he reo mō ngā take huhua me ngā take hōhonu o te ao nei. Nō reira tukuna mai wā rātou whakaaro ki runga i te atamira hei kohete mai i ngā mema o tēnei Whare.Ko te mihi whakamutunga ki a koe ko koe tēnā e hāpai nei i tō tātou Reo Māori. E Te Whare tēnā koutou kia ora tātou katoa.[Thank you Mr Speaker I shall continue in Māori. There are three quotes which I wish to bring to mind today having listened to those on that side of the House.Firstly "Fine words on the surface but mischief is afoot below." What that means to me is that it is all very well to spout fine words it is easy to make speeches but on this side of the House we know that when they had their time in Government there were hidden agendas. That's the first thing.The second quote is "Let he who is without sin cast the first stone." This is from scripture and is self-explanatory and as such needs no further clarification.The last of the quotes is "Let the Māori language soar." I haven't heard a single thing from that side of the House which would fall within the province of support for Māori language for Māori Language Week indeed for anything to do with Māori language. I therefore feel compelled today to reinforce how well this Government is performing thus far.My colleagues have covered off Māori language matters so let me turn to a topic which is on the lips of many Māori that is the disease cancer. For too long now Governments have sidestepped the challenges of addressing this awful disease—yes this terrible scourge that so affects Māori. We have allocated significant funds to Pharmac to enable them to provide access to the drugs needed to look after Māori. As the Government we have established an expert agency to lead the design of a plan to combat cancer; this is a good start. On this side of the House we recognise that it is just a start but for too long now people have been calling on this House to create a planned response to cancer.I wish to look at another topic the matter of unemployment. We have seen in recent months a trend an encouraging trend in the statistics and that is the downward trajectory for unemployment. Why is that you may ask? Sir it is because of the work of this Government the work of the Hon Willie Jackson the work of this Government which has devised ways to enable young people and the currently unemployed to get work. We know on this side of the House that there is livelihood and self-worth in work. That is why we are intent on providing the opportunity to work for the unemployed. We can see the answer to that earlier question in the statistics. Another matter which I wish to put before us all in these remaining few minutes is the issue of fresh water. For a long time now the National Party has been kicking the can—yes kicking the can—off and on for 30 years. This Government however has turned its attention to gathering ideas through consultation with Māori with the agricultural industry with the business sector and with councils so that we can sit down and design a plan together around fresh water in New Zealand. Thus I am delighted with how my colleagues the Hon Nanaia Mahuta and the Hon David Parker have managed to get consultation under way for the care and preservation of fresh water. It is through that that New Zealand will thrive.In the dying seconds of the time left to me I confess that my thoughts at this time are in Palmerston North with the young people who are taking the stage for Ngā Manu Kōrero. I say to them thrust the Māori language to the heavens launch the Māori language to all the points of the compass and by all means fire your criticisms at us your members of Parliament.They have the ability to talk far and wide about the numerous issues of this world. Therefore let their thoughts be aired on the stage and there hold the members of this House to account.In conclusion I thank you for your efforts to honour our Māori language. Members of the House thank you one thank you all.]"